S-4693/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 17. september 2019, á hendur S-kk-þgf B-kk-þgf A-kk-þgf, […], fyrir eftirtalin fíkniefna og umferðarlagabrot:

I.

Umferðarlagabrot með því að hafa:

1. Föstudaginn 22. desember 2017, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist 110 ng/ml af amfetamíni og 1,1 ng/ml af tetrahýdrókannabínól) um bifreiðastæði við verslun Hagkaups, í Skeifunni í Reykjavík, uns aksturinn var stöðvaður af lögreglu skömmu síðar.

Teljast brot þessi varða við 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

2. Miðvikudaginn 17. janúar 2018, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist 80 ng/ml af amfetamíni, 55 ng/ml af MDMA og 0,5 ng/ml af tetrahýdrókannabínól) norður Suðurgötu í Reykjavík, uns ákærði missti stjórn á bifreiðinni, á Suðurgötu til móts við Háskóla Íslands, og hafnaði bifreiðin upp á vegkanti og vegriði.

Teljast brot þessi varða við 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

II.

Fíkniefnalagabrot með því að hafa:

3. Mánudaginn 30. október 2017, haft í vörslum sínum 15,42 g af amfetamíni og 0,41 g af kókaíni, sem fannst við líkamsleit lögreglu á ákærða, á lögreglustöð við Hverfisgötu 113 í Reykjavík, og lagt var hald á.

4. Föstudaginn 22. desember 2017, haft í vörslum sínum 16,69 g af amfetamíni sem fannst við líkamsleit lögreglu á ákærða, á lögreglustöð við Hverfisgötu 113 í Reykjavík, og lagt var hald á.

Teljast brot þessi varða við 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og sviptingar ökuréttar, skv. 101. gr. og 102. gr. umferðarlaga nr. 50/1987. Jafnframt er þess krafist að ákærði verði dæmdur til að sæta upptöku, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 og 3. mgr. 49. gr. lyfjalaga nr. 93/1994, á framangreindu 32,11 g af amfetamíni og 0,41 g af kókaíni, auk þess sem gerðar verði upptækar 14 töflur af óþekktu efni sem fannst við líkamsleit lögreglu við afskipti af ákærða sem greinir í 3. ákærulið.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1993. Samkvæmt framlögðu sakavottorði, dagsettu 10. september 2019, gekkst ákærði undir sektarrefsingu með lögreglustjórasátt 16. maí 2012, meðal annars fyrir akstur undir áhrifum ávana og fíkniefna og fyrir fíkniefnalagabrot. Með dómi Héraðsdóms Reykjaness 9. október 2014 var ákærði dæmdur í 45 daga fangelsi, skilorðsbundið til tveggja ára, fyrir líkamsárás og fíkniefnalagabrot. Sú refsing var dæmd upp með dómi Héraðsdóms Reykjavíkur 7. júní 2017 vegna skilorðsrofs og ákærði dæmdur í 105 daga fangelsi, skilorðsbundið til tveggja ára, fyrir umferðarlaga og fíkniefnalagabrot og fyrir fjársvik. Enn var skilorðsbundin refsing ákærða dæmd upp með dómi Héraðsdóms Reykjavíkur 18. maí 2018, en í málinu var ákærði sakfelldur meðal annars fyrir akstur undir áhrifum ávana og fíkniefna og fyrir fíkniefnalagabrot. Ákærða var í málinu dæmdur hegningarauki við dóminn frá 7. júní 2017 og var hann dæmdur í 9 mánaða fangelsi, en þar af voru 6 mánuðir skilorðsbundnir til tveggja ára.

Nú ber að dæma hegningarauka, sbr. 78. gr. almennra hegningarlaga, en refsing ákærða er jafnframt ákvörðuð með hliðsjón af 77. og 60. gr. sömu laga og er 6 mánaða skilorðsdómurinn frá 18. maí 2018 dæmdur upp og ákærða gerð refsing í einu lagi. Ákærði hefur játað brot sín og er það virt til refsilækkunar.

Með hliðsjón af sakarefni málsins þykir refsing ákærða hæfilega ákveðin fangelsi í 8 mánuði, en fresta skal fullnustu 6 mánaða af refsivistinni skilorðsbundið í 2 ár frá birtingu dómsins að telja og skal sá hluti refsingarinnar falla niður að þeim tíma liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti ævilangt frá 18. maí 2018 að telja.

Með vísan til lagaákvæða í ákæru sæti ákærði upptöku á 32,11 g af amfetamíni og 0,41 g af kókaíni, auk þess sem gerðar verði upptækar 14 töflur af óþekktu efni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef lögmanns, 168.640 krónur, að meðtöldum virðisaukaskatti, og 630.015 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir K-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf B-kk-nf A-kk-nf, sæti fangelsi í 8 mánuði, en fresta skal fullnustu 6 mánaða af refsivistinni skilorðsbundið í 2 ár frá birtingu dómsins að telja og skal sá hluti refsingarinnar falla niður að þeim tíma liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti ævilangt frá 18. maí 2018 að telja.

Ákærði sæti upptöku á 32,11 g af amfetamíni, 0,41 g af kókaíni og 14 töflum af óþekktu efni.

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef lögmanns, 168.640 krónur og 630.015 krónur í annan sakarkostnað.

B-kvk-nf V-kvk-nf (sign.)

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef lögmanns, 168.640 krónur og 630.015 krónur í annan sakarkostnað.

B-kvk-nf V-kvk-nf (sign.)